(lenz)    Nach de Diplomfiir hend mir eus ja no underhalte, öb mir nöd e gmeinsami Websiite wänd mache. Ich han mich denn mal ad Arbet gmacht und en Server zeme mit em Livio bstellt.    Wie ihr gsend isch jetzt die Page drus worde. Die Page söll hauptsächlich dezue diene, dass mir Adresse, Telefonnummere etc. chönnd bhalte für spööteri Klassetreffe und zudem  isch es villicht au chli eifacher in Kontakt z'bliibe (villi sind ja grad bimene Sprachufenthalt).    Kei Angst, Telefonnummere und wichtigi Date chönd nur per Login iigseh werde.    Momentan hend nonig alli de Zuegriff uf die Page (resp. Zuegriff uf de Login), da ich die Logins nah und nah wird verschicke (muen no öppis teste).    Die derziit zur Verfüegig stehende Modul chönnd ihr natürlich alli nutze (Shoutbox, News, Kalender etc.  )    Zum eu de Tag no chli z'versüesse möcht ich mit emene chliine Video de Newsiitrag abschlüsse. Aber lueget selber: Süessi Chatz    Ich hoffe uf e regi Aktivität uf dere Siite           PS: ich wär no froh, wenn öpper d'Mailadresse vum choller het, han da leider nur d'gschäftsadresse vu ihm, wo jetzt wahrschinlich nöme wird stimme.